Dié koppie tee is duurder as goud | Maroela Media
Foto: The Rubens by The Palace-hotel
'n Luukse hotel oorkant die Buckingham-paleis bedien 'n baie spesiale koppie tee, maar jy gaan jou sak moet skud.
Dié nuwe treksel is Golden Tips en teen £166 (meer as R3 000) per gram is dit vier keer so duur soos goud.
Jy kan dié tee bestel by The Rubens by The Palace-hotel, geleë op die voorstoep van die Buckingham-paleis in Londen. 'n Koppie tee, 'n glas sjampanje en ligte versnaperings jaag jou £500 (meer as R9 000) uit die sak.
Die tee word verbou in Sri Lanka en het 'n "gladde, ligte tekstuur met vrugtige geure". "[Die blare] word teen sonsondergang per hand deur kenners gepluk en die fluweelagtige, silwer blare verkleur goud terwyl dit op 'n fluweellap sondroog," aldus The Rubens se webwerf.
Kelners, met wit handskoene, gebruik 'n goue knyptangetjie om elke blaar versigtig op 'n goue skaal te weeg voor dit in 'n silwer teepot in warm minerale water getrek word. Die tee het 'n ryk, goue kleur.
"Dis 'n kunsvorm. Dit is die natuur wat die geur skep," sê Dananjaya Silva van P.M. David Silva & Sons, wat die tee vervaardig.
Nee dankie sê dié gansie!
Wil tee drink, nie aandele in die besigheid OF by die paleis koop nie!!!
Teen daai prys sou ek verwag dat die Queen dit aan my moet bedien!
Maar hulle is dol. Daar is mense wat sukkel om kos op die tafel te sit en daar betaal jy ongeveer R9 000 vir tee, sjampanje en kos. Nee wat hulle kan dit maar hou.